วุฒิสภาสหรัฐฯ ผ่านกฎหมายคว่ำบาตรแบงก์ ทำธุรกรรมจนท.จีน ตอบโต้ออกกม.คุมความมั่นคงฮ่องกง!
วุฒิสภาสหรัฐฯ ผ่านกฎหมายคว่ำบาตรแบงก์ ทำธุรกรรมจนท.จีน ตอบโต้ออกกม.คุมความมั่นคงฮ่องกง
วุฒิสภาสหรัฐฯ ผ่านกฎหมายคว่ำบาตรแบงก์ ทำธุรกรรมจนท.จีน ตอบโต้ออกกม.คุมความมั่นคงฮ่องกง
26 มิ.ย. 2563

วุฒิสภาสหรัฐฯ อนุมัติมาตรการลงโทษธนาคารที่ทำธุรกรรมกับเจ้าหน้าที่จีนที่สนับสนุนกฎหมายความมั่นคงแห่งชาติที่จีนพยายามบังคับใช้ในฮ่องกง
โดยมาตรการดังกล่าวได้รับการสนับสนุนจากนายคริส แวน โฮลเลน วุฒิสมาชิกรัฐแมรีแลนด์จากพรรคเดโมแครต และนายแพท ทูมีย์ วุฒิสมาชิกรัฐเพนซิลวาเนียจากพรรครีพับลิกัน และได้มีการโหวตในสภาภายใต้การสนับสนุนจากทั้งสองพรรค โดยขั้นตอนต่อไปคือรอให้ประธานาธิบดีโดนัลด์ ทรัมป์ ลงนามบังคับใช้เป็นกฎหมายต่อไป
นายทูมีย์ระบุในแถลงการณ์ว่า มาตรการคว่ำบาตรที่ระบุในร่างกฎหมายฉบับนี้ จะลงโทษเจ้าหน้าที่จีนที่คิดจะบ่อนทำลายการปกครองตนเองของฮ่องกง หรือทำลายพื้นฐานเสรีภาพที่สัญญาไว้กับชาวฮ่องกง
ทั้งนี้ ร่างกฎหมายดังกล่าวคล้ายคลึงกับร่างกฎหมาย Hong Kong Human Rights ที่สภาคองเกรสสหรัฐอนุมัติเมื่อปีที่แล้ว แต่จะใช้การคว่ำบาตรกับสถาบันการเงินที่ทำงานร่วมกับเจ้าหน้าที่จีนที่พยายามบ่อนทำลายรูปแบบ “หนึ่งประเทศ สองระบบ” ที่ใช้ในฮ่องกง โดยจะให้อำนาจประธานาธิบดีสั่งยึดทรัพย์และสั่งห้ามบุคคลกลุ่มดังกล่าวเข้ามาในดินแดนของสหรัฐฯ